Airbus A320neo

Airbus A320neo (neo znamená new engine option) je séria dvojmotorových prúdových úzkotrupých dopravných lietadiel na krátke a stredné trate, ktorú vyrába európska (francúzsko-nemecko-britská) spoločnosť Airbus. Séria A320neo vznikla podstatnou modernizáciou predchádzajúcej série Airbus A320 a zahŕňa modely A319neo, A320neo a A321neo. Okrem modernejších a úspornejších motorov ponúka lepšie aerodynamické vlastnosti, širšiu kabínu s lepšou zvukovou izoláciou a väčším počtom miest a nižšie prevádzkové náklady. Modernizované lietadlo vyprodukuje ročne o 5 tisíc ton COx menej, pričom produkcia NOx je o 10 až 20% nižšia.

Vývoj série A320neo sa začal v decembri 2010. Prototyp lietadla A320neo po prvýkrát vzlietol 25. septembra 2014. Dňa 25. januára 2016 bolo prvé lietadlo odovzdané zákazníkovi, ktorým sa stala Lufthansa. Na konci novembra 2019 mala spoločnosť Airbus na túto sériu 7 200 objednávok, pričom najviac na model A320neo v počte 3 963 kusov od vyše 70 leteckých spoločností. Hlavným konkurentom série A320neo je lietadlo Boeing 737 MAX.

Polovica dverí lietadiel A320neo sa vyrába v pražskom závode spoločnosti LATECOERE (predtým Letov).

 Verzie 

Airbus sa rozhodol vyrábať tri verzie A320neo – s Airbusom A318neo sa zatiaľ nepočíta. Dĺžka, šírka ani výška a ďalšie parametre sa oproti pôvodným typom prvej série Airbusov A320 nemení. Rozpätie krídel je dlhšie o takmer 2 metre na každej strane a motory sú väčšie.

 A319neo 
Verzia s kratším trupom. Prvý let sa uskutočnil 31. marca 2017. Prvý zákazník tohto typu budú americké Frontier Airlines.

 A320neo 
Štandardný variant, z ktorého vychádzajú ostatné. Prvý let sa uskutočnil 25. septembra 2014. Prvým zákazníkom sa stal nemecký národný letecký dopravca Lufthansa, ktorá si objednala 115 kusov tohto typu.

 A321neo 
Predĺžená verzia so spevnenou oblasťou podvozku, krídlom a ďalšími opatreniami kvôli väčšej hmotnosti. Prvý let sa uskutočnil 9. februára 2016. Spoločnosť Virgin America je prvým zákazníkom lietadiel A321neo.

 Špecifikácie 
+ Technické údaje série A320neoVerziaA319neoA320neoA321neo Posádka kokpitu 2 Kapacita (2 triedy) 140 165 206: 16 @91 cm + 190  @76 cm Kapacita (1 trieda, max.) 160 195 @ 68 cm 240 @ 71 cm Rozstup sedadiel Turistická trieda: 46 cm (18 in), 3,7 m (12 bft 2 in) šírka kabíny Objem nákladového priestoru 27 m³ 37 m³ 51 m³ Dĺžka 33,84 m 37,57 m 44,51 m Rozpätie krídel 35,80 m Výška 11,76 m Maximálna vzletová hmotnosť 75,5 t 79 t 97 t Max. užitočné zaťaženie 17,7 t 20 t 25,5 t Operačná prázdná hmotnosť 42,6 t 44,3 t 50,1 t Minimálna hmotnosť  40,3 – 40,6 t 46,3 – 46,6 t Kapacita paliva 26 730 l (7 060 USg) 32 940 l (8 700 USg) Motory (2×) CFM International LEAP-1A alebo Pratt & Whitney PW1100G Priemer dúchadlaPW1100G: 206 cm, LEAP-1A: 198 cm Max. ťah 107 kN (24 100 lbf) 120,6 kN (27 120 lbf) 147,3 kN (33 110 lbf) Rýchlosť Cestovná: Mach 0,78 (516 kn; 956 km/h), Max.: Mach 0,82 (542 kn; 1 005 km/h) Dostup 11 900 – 12 100 m Typický dolet 6 950 km (3 750 nmi) 6 500 km (3 500 nmi) 7 400 km (4 000 nmi) Dĺžka vzletu1 951 m (6 400 ft) 1 988 m (6 522 ft) ICAO typA19NA20NA21N

 Referencie 

 Pozri aj 
 Airbus A320

 Iné projekty 

 Externé odkazy 
 Oficiálna stránka 

 Zdroj 

Kategória:Lietadlá Airbus
Kategória:Medzinárodné projekty dopravných lietadiel